# Ælfric's Lives of Saints/32ead

xii. kl̅. dece̅br̅. passio sci̅ eadmvndi regis et martyris.
SVM SǷYE GELÆRED MUNUC cō suþan ofer sǽ frā sce̅ 001 benedictes stóƿe on æþelredes cynincges dæge to dunstane ærce-bisceope þrim gearū ær he forðferde · ⁊ se munuc hatte abbo · þa ƿurdon hi æt spræce oþ dunstan rehte be sce̅ eadmunde · sƿa sƿa eadmundes sƿurd-bora hit rehte æþelstane cynincge þa þa dunstan iung man ƿæs · ⁊ se sƿurd-bora ƿæs forealdod man ·
Þa gesette se munuc ealle þa gereccednysse on 007 anre béc · ⁊ eft ða þa seo bóc com to ús binnan feaƿū gearum þa aƿende ƿe hit on englisc · sƿa sƿa hit her-æfter stent ·
Se munuc þa abbo binnan tƿam gearū · geƿende ham 010 to his mynstre ⁊ ƿearð sona to abbode geset on þā ylcan mynstre ·
Eadmund se eadiga eastengla cynincg 013 ƿæs snotor ⁊ ƿurðfull · ⁊ ƿurðode symble mid æþelum þeaƿum þone ælmihtigan god ·
He ƿæs ead-mod · ⁊ geþungen · ⁊ sƿá an-ræde þurh-ƿunode 016  he nolde abugan to bysmorfullū leahtrum · ne on naþre healfe he ne ahylde his þeaƿas · ac ƿæs symble gemyndig þære soþan lare · [gif] þu eart to heafod-men ge-set · ne ahefe þu ðe · ac beo betƿux mannū sƿa sƿa an man of him ·
He ƿæs cystig ƿædlum and ƿydeƿū sƿa sƿa fæder · 022 and mid ƿel-ƿillendnysse geƿissode his folc symle to riht-ƿisnysse · and þam reþum styrde · and gesæliglice leofode on soþan geleafan ·
Hit ge-lamp ða æt nextan  þa deniscan leode 026 ferdon mid scip-here hergiende and sleande ƿide geond land sƿa sƿa heora geƿuna is ·
On þā flotan ƿæron þa fyrmestan heafod-men 029 hinguar and hubba · geanlæhte þurh deofol · and hí on norð-hymbra-lande gelendon mid æscum · and aƿeston  land · and þa leoda ofslogon ·
Þa ge-ƿende hinguar east mid his scipum · 033 and hubba belaf on norð-hymbra-lande · geƿunnenū sige · mid ƿælhreoƿnysse ·
Hinguar þa becō to east-englum roƿende · 036 on þam geare þe ælfred æðelincg · an and tƿentig geare ƿæs · se þe ƿest-sexena cynincg siþþan ƿearð mære · ⁊ [And @ Skeat] se fore-sæda hinguar færlice sƿa sƿa ƿulf on lande bestalcode · and þa leode sloh ƿeras and ƿíf · and þa ungeƿittigan cild · and to bysmore tucode þa bileƿitan cristenan ·
He sende ða sona syððan to þā cyninge 043 beotlic ærende ·  he abugan sceolde to his man-rædene gif he rohte his feores ·
Se ærendraca com þa to eadmunde cynincge 046 and hinguares ærende him ardlice abead ·
Hinguar ure cyning cene and sigefæst · 048 on sǽ and on lande · hæfð fela þeoda geƿyld · and cō nu mid fyrde færlice her to lande  he her ƿinter-setl mid his ƿerode hæbbe ·
Nu het he þe dælan þine digelan gold-hordas · 052 and þinra yldrena gestreon ardlice ƿið hine · and þu beo his under-kyning · gif ðu cucu beon ƿylt · for-ðan-þe ðu næfst þa mihte  þu mage him ƿið-standan ·
Hƿæt þa eadmund clypode ænne bisceop · 056 þe him þa gehendost ƿæs and ƿið hine smeade hu he þā reþan hinguare and-ƿyrdan sceolde ·
Þa forhtode se bisceop for þā færlican gelimpe · 059 and for þæs cynincges life · and cƿ̅  him rǽd þuhte  he to þam gebuge þe hī bead hinguar ·
Þa suƿode se cynincg and beseah to þære eorþan · 062 and cƿ̅ þa æt nextan cynelice hī to ·
Eala þu bisceop to bysmore synd getaƿode 064 þas earman land-leoda · and me nu leofre ƿære  ic on feohte feolle · ƿið þā þe min folc moste heora eardes brucan · and se bisceop cƿ̅ ·
Eala þu leofa cyning þin folc lið ofslagen · 068 and þu næfst þone fultū  þu feohtan mæge · and þas flot-men cumað · and þe cucenne gebindað butan þu mid fleame þinū feore gebeorge · oððe þu þe sƿa gebeorge  þu buge to him ·
Þa cƿ̅ eadmund cyning sƿa sƿa he ful cene ƿæs · 073
Þæs ic geƿilnige and geƿisce mid mode · 074  ic ana ne belife æft̄ minū leofū þegnū þe on heora bedde ƿurdon mid bearnū · and ƿifū · færlice ofslægene frā þysū flot-mannū ·
Næs me næfre geƿunelic  [þæt @ Skeat] ic ƿorhte fleames · 078 ac ic ƿolde sƿiðor sƿeltan gif ic þorfte for minū agenū earde · and se ælmihtiga god ƿát  ic nelle abugan frā his biggengū æfre · ne frā his soþan lufe · sƿelte ic · lybbe ic ·
Æfter þysū ƿordū he geƿende to þam ærendracan 083 þe hinguar him to sende · and sæde him unforht ·
Ƿitodlice þu ƿære ƿyrðe sleges nu · 085 ac ic nelle afylan on þinū [þin/um/ @ Skeat] fulū blode mine clænan handa · forðan-þe ic criste folgie þe us sƿa ge-bysnode · and ic bliðelice ƿille beon ofslagen þurh eoƿ gif hit sƿa god fore-sceaƿað ·
Far nu sƿiþe hraðe · and sege þinum reþan hlaforde · 090 ne abihð næfre eadmund hingƿare on life hæþenū here-togan · buton he to hælende criste ærest mid ge-leafan on þysū lande gebuge ·
Þa ge-ƿende se ærend-raca ardlice aƿeg · 094 and gemette be ƿæge þone ƿælhreoƿan hingƿar mid eallre his fyrde fuse to eadmunde · and sæde þam arleasan hu him ge⁊ƿyrd ƿæs ·
Hingƿar þa bebead mid bylde þā scip-here 098  hi þæs cynincges anes ealle cepan sceoldon · þe his hæse forseah · and hine sona bindan ·
Hƿæt þa eadmund cynincg mid þam þe hingƿar com · 101 stod innan his healle þæs hælendes gemyndig · and aƿearp his ƿæpna ƿolde geæfen-læcan cristes gebysnungū · þe for-bead petre mid ƿæpnū to ƿinnenne ƿið þa ƿælhreoƿan iudeiscan ·
Hƿæt þa arleasan þa eadmund gebundon 106 and gebysmrodon huxlice · and beoton mid saglū · and sƿa syððan læddon þone geleaf-fullan cyning to anū eorð-fæstū treoƿe · and tigdon hine þær-to · mid heardum bendū · and hine eft sƿuncgon langlice mid sƿipū · and he symble clypode betƿux þā sƿinglū mid soðan geleafan to hælende criste · and þa hæþenan þa for his geleafan ƿurdon ƿodlice yrre for-þan-þe he clypode crist him to fultume ·
Hi scuton þa mid gafelucū sƿilce him to gamenes to · (sic) 116 oð  he eall ƿæs besæt mid heora scotungum sƿilce igles byrsta · sƿa sƿa sebastian ƿæs ·
Þa geseah hingƿar se arlease flot-man · 119  se æþela cyning nolde criste ƿið-sacan · ac mid anrædū geleafan hine æfre clypode · het hine þa beheafdian and þa hæðenan sƿa dydon ·
Betƿux þam þe he clypode to criste þagit 123 þa tugon þa hæþenan þon̄ halgan to slæge · and mid anū sƿencge slogon hī of  heafod · and his saƿl siþode gesælig to criste ·
Þær ƿæs sum man gehende gehealden þurh god · 127 behyd þam hæþenū · þe þis gehyrde eall · and hit eft sæde sƿa sƿa ƿe hit secgað her ·
Hƿæt ða se flot-here ferde eft to scipe · 130 and behyddon  heafod þæs halgan eadmundes · on þā þiccum bremelū  [þæt @ Skeat] hit bebyrged ne ƿurde ·
Þa æfter fyrste syððan hi afarene ƿæron 133 cō  land-folc to þe þær to lafe ƿæs þa · þær heora hlafordes lic læg butan heafde · and ƿurdon sƿiðe sarige for his slege on mode · and huru  hi næfdon  heafod to þam bodige ·
Þa sæde se sceaƿere þe hit ær geseah 138  þa flot-men hæfdon  heafod mid him · and ƿæs him geðuht sƿa sƿa hit ƿæs ful soð  hi behyddon  heafod on þam holte forhƿega ·
Hi eodon þa secende ealle endemes to þam ƿuda · 142 secende gehƿær geond þyfelas and bremelas gif hi a-hƿær mihton gemeton (sic)  heafod ·
Ƿæs eac micel ƿundor  an ƿulf ƿearð asend 145 þurh godes ƿissunge to beƿerigenne  heafod ƿið þa oþre deor · ofer dæg · and niht ·
Hi eodon þa secende · and symle clypigende · 148 sƿa sƿa hit geƿunelic is þā ðe on ƿuda gað oft · hƿær eart þu nu gefera · and him ⁊ƿyrde  heafod ·
Hér · hér · hér · and sƿa gelome clypode 151 ⁊sƿarigende him eallū · sƿa oft sƿa heora ænig clypode · oþ hi ealle becomen þurh ða clypunga him to ·
Þa læg se græga ƿulf þe beƿiste  heafod · 154 ⁊ [And @ Skeat] mid his tƿā fotum hæfde  heafod beclypped · grædig · and hungrig · and for gode ne dorste þæs heafdes abyrian · and [[ac] @ Skeat] heold hit ƿið deor ·
Þa ƿurdon hi ofƿundrode þæs ƿulfes hyrd-rædenne · 158 and  halige heafod ham feredon mid him · þancigende þam ælmihtigan ealra his ƿundra · ac se ƿulf folgode forð mid þam heafde · oþ hí to tune comon · sƿylce he tam ƿære · and geƿende eft siþþan to ƿuda ongean ·
Þa land-leoda þa siþþan ledon  heafod 164 to þam halgan bodige · and bebyrigdon hine sƿa sƿa hí selost mihton on sƿylcere hrædinge and cyrcan arærdan sona him onuppon ·
Eft þa on fyrste æfter fela gearum · 168 þa seo hergung gesƿác and sibb ƿearð forgifen þā gesƿenctan folce · þa fengon hí togædere and ƿorhton ane cyrcan ƿurðlice þam halgan · for-þan-ðe gelome ƿundra ƿurdon æt his byrgene æt þā gebæd-huse þær he bebyrgen ƿæs ·
Hi ƿoldon þa ferian mid folclicū ƿurðmynte 174 þone halgan lichaman · and læcgan innan þære cyrcan · þa ƿæs micel ƿundor  he ƿæs eall sƿa gehal sƿylce he cucu ƿære mid clænū lichaman · and his sƿura ƿæs gehalod þe ær ƿæs forslagen · and ƿæs sƿylce an seolcen þræd embe his sƿuran rǽd mannū to sƿeotelunge hu he ofslagen ƿæs ·
Eac sƿilce þa ƿunda þe þa ƿælhreoƿan hæþenan 181 mid gelomū scotungū on his lice macodon · ƿæron gehælede þurh þone heofonlican god · and he liþ sƿa ansund oþ þisne and-ƿerdan dæg · and-bidigende æristes · and þæs ecan ƿuldres ·
His lichama us cyð þe lið un-formolsnod 186  he butan forligre her on ƿorulde leofode · and mid clænū life to criste siþode ·
Sum ƿudeƿe ƿunode osƿyn gehaten 189 æt þæs halgan byrgene on gebedū and fæstenū manega gear syððan · seo ƿolde efsian ælce geare þone sanct · and his næglas ceorfan syferlice · mid lufe · and on scryne healdan to halig-dome on ƿeofode ·
Þa ƿurðode  land-folc mid geleafan þone sanct · 195 and þeodréd bisceop þearle mid gifū on golde and on seolfre · þam sce̅ to ƿurðmynte ·
Þa comon on sumne sæl unge-sælige þeofas 198 eahta on anre nihte to þam arƿurðan halgan ƿoldon stelan þa maðmas þe men þyder brohton · and cunnodon mid cræfte hu hi in cumon (sic) mihton ·
Sum sloh mid slecge sƿiðe þa hæpsan · 202 sum heora mid feolan feolode abutan · sum eac underdealf þa duru mid spade · sum heora mid hlæddre ƿolde unlucan  ægðyrl ·
Ac hi sƿuncon on idel · and earmlice ferdon · 206 sƿa  se halga ƿer hí ƿundorlice geband · ælcne sƿa he stod strutigende mid tole ·  heora nan ne mihte  morð gefremman · ne hi þanon astyrian · ac stodon sƿa oð mergen ·
Men þa þæs ƿundrodon hu þa ƿeargas hangodon · 211 sū on hlæddre · sū leat to gedelfe · and ælc on his ƿeorce ƿæs fæste gebunden ·
Hi ƿurdon þa ge-brohte to þā bisceope ealle · 214 and he het hí hón on heagū gealgū ealle ·
Ac he næs na gemyndig hu se mild-heorta god 216 clypode þurh his ƿitegan þas ƿord þe hér standað ·
Eos qui ducuntur ad mortem eruere ne cesses · 218
Þa þe man læt to deaðe alys hí ut symble · 219 and eac þa halgan canones gehadodū forbeodað ge bisceopū ge preostum · to beonne embe þeofas · for-þan-þe hit ne gebyraþ þam þe beoð gecorene gode to þegnigenne  hi geþƿærlæcan sceolon · on æniges mannes deaðe · gif hi beoð drihtnes þenas ·
Eft þa ðeodred bisceop sceaƿode his bec syððan 225 behreoƿsode mid geomerunge ·  he sƿa reðne dóm sette þā ungesæligum þeofū · and hit besargode æfre oð his lifes ende · and þa leode bæd georne ·  hi him mid fæstan fullice þry dagas · biddende þone ælmihtigan ·  he him arian scolde ·
On þam lande ƿæs sum man · leofstan gehaten · 231 rice for ƿorulde · and unƿittig for gode · se rád to þam halgan mid riccetere sƿiðe · and het him æt-eoƿian orhlice sƿiðe · þone halgan sanct hƿæþer he gesund ƿære · ac sƿa hraðe sƿa he geseah þæs sanctes lichaman · þa aƿedde he sona · and ƿæl-hreoƿlice grymetede · and earmlice geendode yfelum deaðe ·
Þis is ðam gelic þe se geleaffulla papa 239 gregorius sæde on his gesetnysse be ðā halgan laurentię ðe lið on rome-byrig ·  menn ƿoldon sceaƿian symle hu he lage · ge gode ge yfele · ac god hi ge-stilde · sƿa  þær sƿulton on þære sceaƿunge ane seofon menn ætgædere · þa gesƿicon þa oþre to sceaƿigenne þone martyr mid menniscū gedƿylde ·
Fela ƿundra ƿe gehyrdon on folclicre spræce · 247 be þam halgan eadmunde þe ƿe hér nellaþ on geƿrite settan · ác hi ƿát gehƿá ·
On þyssum halgan is sƿutel · and on sƿilcum oþrū · 250  god ælmihtig mæg þone man aræran eft on domes dæg andsundne of eorþan se þe hylt eadmunde halne his lichaman · oð þone micclan dæg þeah ðe he of moldan come ·
Ƿyrðe is seo stoƿ for þam ƿurðfullan halgan 255  hi man ƿurþige and ƿel gelogige mid clænum godes þeoƿum · to cristes þeoƿ-dome · for-þan-þe se halga is mærra þonne men magon asmeagan ·
Nis angel-cynn bedæled drihtnes halgena · 259 þonn̄ on engla-landa licgaþ sƿilce halgan sƿylce þæs halga cyning is and cuþberht se eadiga · and sce̅ æþeldryð on elig · and eac hire sƿustor ansunde on lichaman geleafan to trymminge ·
Synd eac fela oðre on angel-cynne halgan 264 þe fela ƿundra ƿyrcað · sƿa sƿa hit ƿide is cuð þam ælmihtigan to lofe · þe hí on gelyfdon ·
Crist gesƿutelaþ mannū þurh his mæran halgan 267  he is ælmihtig god þe macað sƿilce ƿundra þeah þe þa earman iudei hine eallunge ƿið-socen · for-þan-þe hí synd aƿyrgede sƿa sƿa hí ƿiscton hī sylfum ·
Ne beoð nane ƿundra geƿorhte æt heora byrgenū · 271 for-ðan-þe hí ne gelyfað on þone lifigendan crist · ac crist gesƿutelað mannū hƿær se soða geleafa is · þonne he sƿylce ƿundra ƿyrcð þurh his halgan ƿide geond þas eorðan ·
Þæs him sy ƿuldor 275 á mid his heofonlican fæder · and þam halgan gaste (a buton ende)· Amen ·